1992R2342 — DA — 01.11.2005 — 004.001

Dette dokument er et dokumentationsredskab, og institutionerne påtager sig intet ansvar herfor

Ændret ved:









▼B

KOMMISSIONENS FORORDNING (EØF) Nr. 2342/92

af 7. august 1992

om indførsel fra tredjelande af og eksportrestitutioner for racerent avlskvæg og om ophævelse af forordning (EØF) nr. 1544/79







KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets forordning (EØF) nr. 805/68 af 27. juni 1968 om den fælles markedsordning for oksekød ( 1 ), senest ændret ved forordning (EØF) nr. 2066/92 ( 2 ), særlig artikel 10, stk. 5, og artikel 18, stk. 6, og ud fra følgende betragtninger: ud fra følgende betragtninger: Racerent avlskvæg henhørende under KN-kode 0102 10 00 kan indføres til Fællesskabet uden importafgifter; ved udførsel af hundyr på indtil 60 måneder kan der ydes større restitutioner end for levende kvæg, der henhører under KN-kode 0102 90 31 og 0102 90 33; med henblik på en korrekt anvendelse af gældende fællesskabsbestemmelser bør begrebet racerent avlskvæg fastlægges nærmere; definitionen i artikel 1 i Rådets direktiv 77/504/EØF af 25. juli 1977 om racerent avlskvæg ( 3 ), senest ændret ved direktiv 91/174/EØF ( 4 ), bør anvendes i denne forbindelse; med henblik på at sikre, at indførte dyr faktisk anvendes til avl, skal de ledsages af det stamblad og det sundhedscertifikat, der normalt kræves for sådanne avlsdyr; importøren forpligter sig endvidere til at holde dyrene i live i en vis periode; da der ikke stilles sikkerhed for at garantere, at dyrene holdes i live i en vis periode, bør bestemmelserne i Rådets forordning (EØF) nr. 1679/79 af 24. juli 1979 om efteropkrævning af import- eller eksportafgifter, der ikke er opkrævet hos debitor for varer, der er angivet til en toldprocedure, som medfører en forpligtelse til at betale sådanne afgifter ( 5 ), finde anvendelse, hvis denne frist ikke overholdes; Fællesskabet har indgået bilaterale frihandelsaftaler med EFTA-landene; i henhold til aftalerne er disse tredjelande undtaget fra visse bestemmelser og forpligtelser, idet der dog ved overgang til fri omsætning i Fællesskabet skal fremlægges stamblad og sundhedscertifikat for racerene avlsdyr; for racerene hunavlsdyr er det, for at garantere at dyrene faktisk anvendes til avl, nødvendigt at fastlægge de veterinærdokumenter, der skal ledsage dyrene ved udførsel, samt de resultater fra bestemmelserne af avlsværdien, der skal anføres på stambladet eller ledsage dette; ved indførsel til Fællesskabet et det nødvendigt at kontrollere, at racerene avlsdyr ikke tidligere er blevet udført fra Fællesskabet med ydelse af eksportrestitutioner; i forbindelse med dyr, for hvilke der er ydet eksportrestitutioner, bør der tilbagebetales beløb svarende hertil, inden dyrene genindføres til Fællesskabet; Kommissionens forordning (EØF) nr. 1544/79 ( 6 ), ændret ved forordning (EØF) nr. 3988/87 ( 7 ), vedrører udelukkende betingelser for ydelse af eksportrestitutioner for racerent avlskvæg; for overskuelighedens skyld bør bestemmelserne i nævnte forordning medtages i denne forordning; forordning (EØF) nr. 1544/79 bør derfor ophæves; de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød — UDSTEDT FØLGENDE FORORDNING:







Artikel 1

Med henblik på opkrævning af ►M4 importtold ◄ og ydelse af eksportrestitutioner betragtes levende kvæg som racerene avlsdyr henhørende under KN-kode ►M2 0102 10 ◄ , hvis de svarer til definitionen i artikel 1 i direktiv 77/504/EØF. Som racerene hunavlsdyr betragtes i øvrigt kun dyr på indtil seks år.

Artikel 2

1. Når racerent avlskvæg henhørende under KN-kode ►M2 0102 10 ◄ overgår til fri omsætning, skal importøren for hvert dyr forelægge medlemsstatens toldvæsen følgende:

▼M4

a) stamblad, som er udfærdiget i overensstemmelse med Kommissionens beslutning 96/510/EF ( 8 )

b) sundhedscertifikat af den type, der kræves for racerent avlskvæg, eller en bekræftet kopi af dette certifikat og den attest, der udstedes af dyrlægen på grænsekontrolstedet, og som er udfærdiget i overensstemmelse med Kommissionens beslutning 92/527/EØF ( 9 ).

▼B

2. Importøren skal endvidere forelægge toldvæsenet en skriftlig erklæring om, at dyret ikke vil blive slagtet inden for ►M4 24 måneder ◄ fra importdagen at regne, bortset fra tilfælde af force majeure.

3. Senest ved udgangen af ►M4 den 27. måned ◄ efter måneden for overgang til fri omsætning fører importøren over for importmedlemsstatens toldvæsen bevis for, at dyret:

a) ikke er blevet slagtet inden udløbet af den frist, der er fastsat i stk. 2, ►M3 ————— ◄ eller

b) er blevet slagtet inden udløbet af fristen af sundhedsmæssige grunde eller er gået til grunde som følge af sygdom eller en ulykke.

▼M4

Det i litra a) nævnte bevis føres ved hjælp af en attest, som er udstedt af den sammenslutning, organisation eller offentlige tjeneste i medlemsstaten, der fører stambogen, eller en embedsdyrlæge. Det i litra b) nævnte bevis føres ved hjælp af en attest, som er udstedt af en af medlemsstaten udpeget offentlig tjeneste. Disse beviser kontrolleres i den edb-database, der er fastsat i artikel 5 i Rådets forordning (EF) nr. 820/97 ( 10 ), når denne database er blevet funktionsdygtig.

▼B

4. Overholdes fristen på ►M4 24 måneder ◄ ikke, jf. dog stk. 3, litra b), tariferes dyret i KN-kode 0102 90, og ikke-opkrævet importtold vil blive inddrevet i overensstemmelse med ►M4 forordning (EØF) nr. 2913/92 ◄ .

▼M4

5. Bestemmelserne om:

— aldersgrænse i artikel 1

— forpligtelserne i stk. 2, 3 og 4

finder ikke anvendelse på indførslen af racerene avlsdyr med oprindelse i og hidrørende fra Island, Norge og Schweiz.

▼M3

6. Denne artikel berører ikke anvendelsen af artikel 7, stk. 2, i direktiv 77/504/EØF.

▼B

Artikel 3

Der ydes kun restitution for racerene hundyr, hvis der for hvert dyr ved afslutning af toldformaliteterne ved udførsel forelægges følgende dokumenter i original med en kopi:

▼M5

a) det stamblad (afstemningscertifikat), der er udstedt ifølge artikel 2, stk. 1, i Kommissionens beslutning 2005/379/EF ( 11 ), eller ethvert andet dokument, der er udstedt ifølge nævnte artikels stk. 2

▼B

b) det af bestemmelsestredjelandet krævede sundhedscertifikat for racerent avlskvæg.

Uanset litra b) kan medlemsstaterne dog tillade, at der fremlægges et enkelt certifikat for et parti dyr.

Originalen af disse to dokumenter tilbageleveres til eksportøren, og den af toldvæsenet bekræftede kopi indsættes i ansøgningen om betaling af restitution.

Artikel 4

1. Før racerent avlskvæg, der genindføres til Fællesskabet, kan overgå til fri omsætning, skal eksportrestitutionen tilbagebetales, eller myndighederne skal træffe de nødvendige foranstaltninger til tilbageholdelse af disse beløb, hvis de ikke allerede er betalt.

2. Hvis det på tidspunktet for afslutning af toldformaliteterne ved indførsel af dyr henhørende under KN-kode ►M4 0102 10 ◄ af stambladet fremgår, at avleren er bosat i Fællesskabet, skal importøren bevise, at der ikke er ydet nogen restitution, eller at det ydede beløb er blevet tilbagebetalt. Kan dette ikke bevises, anses det, at der for dyrene er ydet en eksportrestitution, der svarer til den højede ►M4 importtold ◄ på dagen for indførsel til Fællesskabet for kvæg henhørende under KN-kode 0102 90.

Artikel 5

Forordning (EØF) nr. 1544/79 ophæves.

Artikel 6

Denne forordning træder i kraft den 17. august 1992.

Denne forordning er bindende i alle enkeltheder og gælder umiddelbart i hver medlemsstat.